મુંબઇ, 12 જુલાઇઃ ભારત હવે લક્ઝરી કાર્સ માટે પણ એક મોટું ઓટો બજાર બની રહ્યું છે. ભારતના લક્ઝરી કાર બજારમાં પોતાની પકડને મજબૂત કરવા માટે મર્સિડીઝ બેન્ઝે પોતાની બી ક્લાસને ડીઝલ વેરિએન્ટમાં લોન્ચ કરી છે. મર્સડિઝની બી ક્લાસ ડીઝલ વેરિએન્ટની કિંમત 22.60 લાખ રૂપિયા રાખવામાં આવી છે. આ કારનું લોન્ચિંગ બોલિવુડ અભિનેતા અભય દેઓલ અને અભિનેત્રી અદિતી રાવ હૈદરી દ્વારા કરવામાં આવ્યું હતું. આ તકે મર્સડિઝ બેન્ઝ ઇન્ડિયાના સીઇઓ એબેર્હાર્ડ કેર્ન પણ હાજર રહ્યાં હતા.